## 2% z dane

**Vážení priatelia,**

**pomôžte nám skvalitniť starostlivosť o deti v CDR Kremnica darovaním 2% z dane!**

**Zákon č. 595/2003 Z. z. O daniach z príjmov Vám umožňuje darovať 2 % zo svojich daní z príjmov neziskovej organizácii, ako je aj naše Občianske združenie detí a mládeže so sluchovým postihnutím Permoník. Tento dar Vás nič nestojí, pretože daň by ste inak odviedli štátu. Vaše 2 % pre nás znamenajú prejavenie dôvery a podporu v rozvíjaní našich aktivít v prospech našich detí. Využite možnosť rozhodnúť o Vašich 2%!**

**Finančné prostriedky budú použité na:**

* + skvalitnenie starostlivosti o deti v našom CDR
  + športové a iné vybavenie pre deti
  + rekreačnú činnosť detí

**Ako poukázať 2%?**

Ak sa rozhodnete darovať nám 2 % Vašich daní z príjmu, pripravili sme pre Vás stručný návod, ako na to.

**Ste zamestnanec a ročné zúčtovanie za Vás robí zamestnávateľ?**

Požiadajte svojho zamestnávateľa, aby Vám vystavil**potvrdenie o zaplatení dane.**  
Z tohto Potvrdenia si viete zistiť dátum zaplatenia dane a vypočítať 2% z Vašej zaplatenej dane, to je maximálna suma, ktorú môžete v prospech prijímateľa poukázať. Táto suma však musí byť minimálne vo výške 3 €.

Stiahnite si a vyplňte**EDITOVATEĽNÉ VYHLÁSENIE o poukázaní 2% z dane**, v ktorom sú už vyplnené údaje o prijímateľovi. Obe tieto tlačivá (Vyhlásenie spolu s Potvrdením), doručte **do 30. apríla 2023 na daňový úrad podľa Vášho bydliska**

**Podávate si daňové priznanie sami?**

Riadne vyplňte daňové priznanie. Vypočítajte si Vaše 2% z dane z príjmov fyzickej osoby – to je maximálna suma, ktorú nám môžete poukázať, minimálne však 3 €. V daňovom priznaní pre fyzické osoby sú už uvedené kolónky na poukázanie 2% z dane v prospech 1 prijímateľa (typ A VIII. Oddiel priznania, typ B XII. Oddiel priznania).

**Údaje, ktoré potrebujete do daňového priznania uviesť:**

|  |  |
| --- | --- |
| Obchodné meno alebo názov: | **Občianske združenie detí a mládeže so sluchovým postihnutím Permoník** |
| Sídlo – obec, PSČ, ulica, číslo: | **Kremnica, 967 01, Jula Horvátha 924/78** |
| Právna forma: | **Občianske združenie** |
| Identifikačné číslo (IČO/SID): | **37959174** |

**Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.3.2023) na daňový úrad podľa Vášho bydliska.**

**Postup pre právnické osoby**

Riadne vyplňte daňové priznanie. Vypočítajte si Vaše 2% z dane z príjmov právnickej osoby – to je maximálna suma, ktorú nám môžete poukázať. Môžete určiť jedného alebo viacerých prijímateľov s uvedením príslušných súm (každému však najmenej 8 €). V daňovom priznaní pre právnické osoby sú už uvedené kolónky na poukázanie 2% z dane v prospech 3 prijímateľov (IV. časť priznania).

**Údaje, ktoré potrebujete do daňového priznania uviesť:**

|  |  |
| --- | --- |
| Obchodné meno alebo názov: | **Občianske združenie detí a mládeže so sluchovým postihnutím Permoník** |
| Sídlo –obec, PSČ, ulica, číslo: | **Kremnica, 967 01, Jula Horvátha 924/78** |
| Právna forma: | **Občianske združenie** |
| Identifikačné číslo (IČO/SID): | **37959174** |

Pokiaľ ste si vybrali viac ako troch prijímateľov, vložte do daňového priznania ďalší list papiera ako prílohu. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov.

**Pracovali ste ako dobrovoľník?**  
  
**Ak ste pracovali aspoň 40 hodín ako dobrovoľník v roku 2021, máte možnosť venovať 3% z dane** - požiadajte organizáciu, pre ktorú ste pracovali ako dobrovoľník o potvrdenie tejto práce.